Úradný vestník L 333 , 20/12/2003 S. 0088 - 0091



Rozhodnutie Komisie z 11. decembra 2003 ktoré ustanovuje opatrenia pre porovnávacie skúšky a testy spoločenstva na množiteľskom a výsadbovom materiále Prunus persica (L) Batsch, Malus Mill. and Rubus idaeus L. podľa smernice Rady 92/34/EHS (oznámené pod číslom dokumentu K(2003) 4628) (2003/894/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/34/EHS z 28. apríla 1992 o uvádzaní na trh množiteľského materiálu ovocných drevín a ovocných drevín určených na výrobu ovocia [1] naposledy zmenenú a doplnenú smernicou Rady 2003/111/ES [2], najmä na jej článok 20 ods. 4, ods. 5 a ods. 6, keďže: (1) smernica 92/34/EHS ustanovuje potrebné opatrenia, ktoré má urobiť Komisia na vykonanie porovnávacích skúšok a testov spoločenstva pri množiteľskom a sadivovom materiále; (2) v rámci Stáleho výboru pre množiteľský materiál a rastliny ovocných rodov a druhov sa uskutočnili technické opatrenia na výkon porovnávacích skúšok a testov; (3) pre výkon uvedených skúšok a testov sa uverejnila výzva na predkladanie projektov (2003/C 159/08) [3]; (4) návrhy boli vyhodnotené podľa kritérií výberu a uzatvárania kontraktov, stanovených v uvedenej výzve na predkladanie projektov. Je potrebné stanoviť projekty, orgány, zodpovedné za výkon skúšok a testov a odôvodnené náklady, ako aj maximálny finančný príspevok spoločenstva, zodpovedajúci 80 % odôvodnených nákladov; (5) porovnávacie skúšky a testy spoločenstva je potrebné vykonávať od roku 2004 do roku 2008 na množiteľskom a výsadbovom materiále, dopestovanom v roku 2003. Okrem toho je potrebné každoročne stanoviť podrobnosti takýchto skúšok a testov, odôvodnené náklady, ako aj maximálny finančný príspevok spoločenstva, a to dohodou, ktorú podpíše oprávnený úradník Komisie a orgán zodpovedný za výkon skúšok; (6) je potrebné, aby pre porovnávacie skúšky a testy spoločenstva, ktoré trvajú viac ako jeden rok, schvaľovala časti skúšok a testov nasledujúcich po prvom roku Komisia bez ďalšieho odkazovania na Stály výbor pre množiteľský materiál a rastliny ovocných rodov a druhov, ak budú k dispozícii potrebné vyhradené prostriedky; (7) je potrebné zabezpečiť primeranú reprezentatívnosť vzoriek zaradených do skúšok a testov, a to aspoň pre určité vybrané rastliny; (8) je potrebné, aby sa členské štáty zúčastňovali porovnávacích skúšok a testov spoločenstva, nakoľko množiteľský a výsadbový materiál z príslušných rastlín sa zvyčajne množí alebo predáva na ich území, aby sa zabezpečilo správne vyvodzovanie dôsledkov z týchto skúšok a testov; (9) opatrenia ustanovené v tomto rozhodnutí sú v súlade so stanoviskom Stáleho výboru pre množiteľský materiál a rastliny ovocných rodov a druhov, PRIJALA TOTO ROZHODNUTIE: Článok 1 Porovnávacie skúšky a testy spoločenstva sa budú vykonávať od roku 2004 do roku 2008 na množiteľskom a výsadbovom materiále uvedenom v prílohe. Odôvodnené náklady, ako aj maximálny finančný príspevok spoločenstva na skúšky a testy na rok 2004 budú také, ako sú uvedené v prílohe. Podrobnosti týchto skúšok a testov sú uvedené v prílohe. Článok 2 Každý členský štát bude odoberať vzorky množiteľského a výsadbového materiálu uvedeného v prílohe, a to nakoľko sa tento materiál zvyčajne množí alebo predáva na jeho území. Tieto vzorky dá k dispozícii Komisii. Pokiaľ ide o technickú stránku takéhoto odoberania vzoriek a kontrol jeho výkonu, členské štáty budú spolupracovať. Článok 3 Ak to bude možné z hľadiska rozpočtu, Komisia môže rozhodnúť o pokračovaní skúšok a testov uvedených v prílohe aj v rokoch 2005 až 2008. Maximálny finančný príspevok spoločenstva, zodpovedajúci 80 % odôvodnených nákladov na skúšky a testy, ktoré budú na tomto základe pokračovať, nepresiahne sumu, uvedenú v prílohe. Článok 4 Toto rozhodnutie je adresované členským štátom. V Bruseli 11.decembra 2003 Za Komisiu David Byrne člen Komisie [1] Ú. v. ES L 157, 10.6.1992, s. 10. [2] Ú. v. ES L 311, 27.11.2003, s. 12. [3] Ú. v. EÚ č. C 159, 8. 7. 2003, s. 19. -------------------------------------------------- PRÍLOHA (*) Skśky a testy, ktoré majś by vykonané v roku 2004 Skúšky a testy, ktoré majú byť vykonané v roku 2004 (euro) | Druh | Počet vzoriek | Podmienky, ktoré je potrebné vyhodnotiť | Zodpovedný orgán | Odôvodnené náklady | Maximálny finančný príspevok spoločenstva (zodpovedajúci 80 % odôvodnených nákladov) | Prunus persica (L.) Batsch (*) | 50 | Odrodová pravosť a čistota (porast) Fytosanitárny stav (laboratórium) | ISPV Rím (I) | 21100 | 16880 | 50 | Odrodová pravosť a čistota (porast) Fytosanitárny stav (laboratórium) | GA-CEPV Zaragoza (E) | 34240 | 27392 | Malus Mill. (*) | 50 | Odrodová pravosť a čistota (porast) Fytosanitárny stav (laboratórium) | NAKT Roelofarendsveen (NL) | 26652 | 21322 | 50 | Odrodová pravosť a čistota (porast) Fytosanitárny stav (laboratórium) | CTIFL Paríž (F) | 23450 | 18760 | Rubus idaeus L. (*) | 60 | Odrodová pravosť a čistota (porast) Fytosanitárny stav (laboratórium) | NAKT Roelofarendsveen (NL) | 23453 | 18763 | Celkový finančný príspevok spoločenstva | 103117 | Skúšky a testy, ktoré majú byť vykonané v roku 2005 (EUR) | Druh | Počet vzoriek | Podmienky, ktoré je potrebné vyhodnotiť | Zodpovedný orgán | Odôvodnené náklady | Maximálny finančný príspevok spoločenstva (zodpovedajúci 80 % odôvodnených nákladov) | Prunus persica (L.) Batsch (*) | 50 | Odrodová pravosť a čistota (porast) Fytosanitárny stav (laboratórium) | ISPV Rím (I) | 31000 | 24800 | 50 | Odrodová pravosť a čistota (porast) Fytosanitárny stav (laboratórium) | GA-CEPV Zaragoza (E) | 34925 | 27940 | Malus Mill. (*) | 50 | Odrodová pravosť a čistota (porast) Fytosanitárny stav (laboratórium) | NAKT Roelofarendsveen (NL) | 13604 | 10883 | 50 | Odrodová pravosť a čistota (porast) Fytosanitárny stav (laboratórium) | CTIFL Paríž (F) | 18125 | 14500 | Rubus idaeus L. (*) | 60 | Odrodová pravosť a čistota (porast) Fytosanitárny stav (laboratórium) | NAKT Roelofarendsveen (NL) | 9942 | 7953 | Celkový finančný príspevok spoločenstva | 86076 | Skúšky a testy, ktoré majú byť vykonané v roku 2006 (EUR) | Druh | Počet vzoriek | Podmienky, ktoré je potrebné vyhodnotiť | Zodpovedný orgán | Odôvodnené náklady | Maximálny finančný príspevok spoločenstva (zodpovedajúci 80 % odôvodnených nákladov) | Prunus persica (L.) Batsch (*) | 50 | Odrodová pravosť a čistota (porast) Fytosanitárny stav (laboratórium) | ISPV Rím (I) | 33000 | 26400 | 50 | Odrodová pravosť a čistota (porast) Fytosanitárny stav (laboratórium) | GA-CEPV Zaragoza (E) | 35624 | 28499 | Malus Mill. (*) | 50 | Odrodová pravosť a čistota (porast) Fytosanitárny stav (laboratórium) | NAKT Roelofarendsveen (NL) | 17765 | 14212 | 50 | Odrodová pravosť a čistota (porast) Fytosanitárny stav (laboratórium) | CTIFL Paríž (F) | 28773 | 23018 | Rubus idaeus L. (*) | 60 | Odrodová pravosť a čistota (porast) Fytosanitárny stav (laboratórium) | NAKT Roelofarendsveen (NL) | 25351 | 20281 | Celkový finančný príspevok spoločenstva | 112410 | Skúšky a testy, ktoré majú byť vykonané v roku 2007 (EUR) | Druh | Počet vzoriek | Podmienky, ktoré je potrebné vyhodnotiť | Zodpovedný orgán | Odôvodnené náklady | Maximálny finančný príspevok spoločenstva (zodpovedajúci 80 % odôvodnených nákladov) | Malus Mill. (*) | 50 | Odrodová pravosť a čistota (porast) Fytosanitárny stav (laboratórium) | NAKT Roelofarendsveen (NL) | 18013 | 14410 | Celkový finančný príspevok spoločenstva | 14410 | Skúšky a testy, ktoré majú byť vykonané v roku 2008 (EUR) | Druh | Počet vzoriek | Podmienky, ktoré je potrebné vyhodnotiť | Zodpovedný orgán | Odôvodnené náklady | Maximálny finančný príspevok spoločenstva (zodpovedajúci 80 % odôvodnených nákladov) | Malus Mill. (*) | 50 | Odrodová pravosť a čistota (porast) Fytosanitárny stav (laboratórium) | NAKT Roelofarendsveen (NL) | 39501 | 31601 | Celkový finančný príspevok spoločenstva | 31601 | --------------------------------------------------